د طوفان د لاسه د امریکې په ختیز ساحل ژوند په ټپه ولاړ دی
د اټلانټک په ساحل د امریکې ختیزه برخه کې یو شمیر اهم ښارونونه پراته دي چې پکې واشنگټن، نیویارک، بالټیمور،باسټن او فلیډیلفیه شامل دي. نیویارک کې د ښار ښکته پرتو برخو کې ٣٧٥٠٠٠ خلک سیلاب نه د محفوظ ساتلو د پاره د خپلو کورونونه ویستل شوې او پناه ځایونو ته بوتلل شوې دي
د سینډي نومې طوفان له امله د امریکې په ختیز ساحل د سرښار واشنگټن او نړي وال تجارتي مرکز نیویارک په شمول یو شمیر ریاستونو کې ژوند په ټپه ودریدلی دی، سکولونه او حکومتي دفترونه تړل شوې، په زرگونو د مسافرو پروازنه ځنډول شوې او ریل گاډې ودرول شوې دي. د موسم پوهان وايي سینډي په د گل په ورځ ناوخته ساحل ته رارسیږي خو په سیمه کې باران او بادونه د اتوار د شپې نه شورو شوې دي. د طوفان له امله د ٦٠ میلینه خلکو د متاثر کیدو اټکل شوی دی. د طوفان اثرات به د نهې په ورځ په کمیدو شي. د اټلانټک په ساحل د امریکې ختیزه برخه کې یو شمیر اهم ښارونونه پراته دي چې پکې واشنگټن، نیویارک، بالټیمور،باسټن او فلیډیلفیه شامل دي. نیویارک کې د ښار ښکته پرتو برخو کې ٣٧٥٠٠٠ خلک سیلاب نه د محفوظ ساتلو د پاره د خپلو کورونونه ویستل شوې او پناه ځایونو ته بوتلل شوې دي. رپورټونه وايي د طوفان ښکار کیدونکو سیمو کې ١٠ میلینه خلک د بجلۍ د نشت والي سره مخامخ کیدی شي. د سرښار واشنگټن شائع کیدونکې ورځپاڼه واشنگټن پوسټ وايي ورجینیا ریاست کې د گل په سهر ٥٠٠٠ خلک د بجلۍ نه محرومه وو. صدر براک اوباما د اتوار په ورځ بیړني حالاتو کې د امداد مرکزي ادارې فیما دوره ووکړه او هلته يي چارواکو سره د امدادي کار په حقله خبرې اترې ووکړې. هغه د طوفان ښکار کیدونکو سیمو کې خلکو نه غوښتنه ووکړه چې د حکومتي چارواکو په هدایاتو عمل کوي او د مرکزي حکومت د طرفه د مکمل امداد ډاډ يي د سیمې چارواکو ته ورکړو. د نومبر په شپږمه نیټه کیدونکود صدارتي انتخاباتو هلې ځلې هم د سینډي نومې طوفان له امله گډې وډې شوې دي. د گل په ورځ صدر براک اوباما فلوریډا ریاست کې د انتخابي مهم یوه غونډه ووځنډوله.